Kingston storm na senior SA Ope-titel | Netwerk24
James Kingston het nou die Suid-Afrikaanse Ope vir Seniors gevoeg by die SA Ope-gholftitel wat hy in 2007 gewen het.
Suid-Afrika se James Kingston het gister in Plettenbergbaai die Suid-Afrikaanse Ope vir Seniors gevoeg by die SA Ope-gholftitel wat hy in 2007 gewen het.
Dit was Kingston (53) se 19de toernooi-oorwinning en sy eerste sege in die reeks vir senior spelers.
Kingston het op 281 houe geëindig nadat hy 71 houe in die laaste ronde aangeteken het. Hy het ’n allemintige nege houe voor Chris Williams (290) geëindig. Williams het 69 houe in die laaste ronde aangeteken.
Bobby Lincoln, Mark McNulty en Neil Cheetham van Engeland, was gesamentlik derde op 295, met Kevin Stone, die voorloper op die verdienstelys, ’n verdere hou (295) terug.
“Om twee SA Ope’s te wen, is baie spesiaal. Ek het dit halfpad deur die ronde besef en dit was die eerste keer dat ek kon ontspan en dit geniet het,” het Kingston gesê.– Sportredaksie
Meer oor: James Kingston | Plettenbergbaai | Sonskynreeks | Gholf | Sa Op Vir Seniors